# Clima d'Europa

El clima d'Europa és de naturalesa temperada i continental amb un clima marítim que predomina a les costes occidentals i un clima mediterrani al sud. El continent europeu és una zona temperada en la seva major part. El seu clima no només varia de nord a sud sinó també d'oest a est a causa dels corrents d'aire polar marí i polar continental, i en menor mesura de les masses d'aire tropical marítima i tropical continental.
El clima europeu està fortament condicionat pel Corrent del Golf, el qual escalfa la regió occidental europea a uns nivells molts més alts que a latituds similars en altres continents. L'Europa occidental és oceànica, mentre que l'Europa oriental és més continental i més àrida. A l'Europa occidental es distingeixen quatre estacions, mentre que l'Europa meridional té una estació estiu seca i una estació hivern humida. El sud d'Europa és calent i relativament sec durant els mesos d'estiu, aquesta aridesa augmenta cap al sud. La pluviometria europea més alta ocorre als Alps. Hi ha tornados i mànegues.
El Clima d'Europa és suau comparat amb altres zones del món a la mateixa latitud per la gran influència del corrent del Golf. Aquest corrent fa que Europa sigui més càlida i humida del que correspondria a la seva situació geogràfica. Les parts occidentals dels continents de la terra també són més càlides que les parts orientals.

## Precipitació

Sobre el total anual, la pluviometria al llarg d'Europa és afavorida dins dels Alps i d'Eslovènia cap al sud en direcció a la costa occidental de Grècia. Hi ha un altre màxim de precipitació a l'oest de Geòrgia (Caucas), nord-oest de la península Ibèrica, oest de Gran Bretanya i oest de Noruega. Els vents de l'oest que predominen a Europa, en passar per grans masses d'aigua, originen aquests màxims pluviomètrics en arribar a les zones costaneres. Als Alps la major part de la precipitació cau entre març i novembre. A les zones de clima Mediterrani d'Europa l'estació més plujosa va, generalment, d'octubre a març. La pluja àcida afecta sobretot de Polònia a Escandinàvia.

## Temperatura

Les temperatures hivernals generalment davallen de nord cap a sud i de les zones litorals cap a l'interior on es deixa sentir la continentalitat. Almeria, Alacant i Màlaga són les ciutats europees (de més de 100.000 habitants) amb un hivern més càlid. Sevilla és la ciutat europea amb els estius més càlids (temperatura mitjana de les màximes del mes de juliol de 35,3 °C).
Temperatura mitjana de les màximes en °C :
| | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Any. |
| Minsk | -2,7 | -1,4 | 3,3 | 11,5 | 18,3 | 21,5 | 22,4 | 22,2 | 15,9 | 9,6 | 2,6 | -1,0 | 10,1 |
| París | 6.9 | 8.2 | 11.8 | 14.7 | 19.0 | 21.8 | 24.4 | 24.6 | 20.8 | 15.8 | 10.4 | 7.8 | 15.5 |
| Barcelona | 13.4 | 14.6 | 15.9 | 17.6 | 20.5 | 24.2 | 27.5 | 28.0 | 25.5 | 21.5 | 17.0 | 14.3 | 20.0 |
| Lisboa | 14.5 | 15.9 | 18.2 | 19.2 | 21.4 | 24.8 | 27.5 | 27.8 | 26.2 | 22.1 | 18.0 | 15.2 | 20.9 |
| Málaga | 16.6 | 17.7 | 19.1 | 20.9 | 23.8 | 27.3 | 29.9 | 30.3 | 27.9 | 23.7 | 19.9 | 17.4 | 22.9 |
Temperatura mitjana del mar (°C) :
| | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. |
| Gdańsk | 4 | 3 | 3 | 4 | 8 | 13 | 16 | 18 | 15 | 12 | 9 | 6 |
| Brighton | 9 | 8 | 8 | 9 | 11 | 13 | 15 | 17 | 17 | 16 | 13 | 11 |
| Marsella | 13 | 13 | 13 | 14 | 16 | 18 | 21 | 22 | 21 | 18 | 16 | 14 |
| Barcelona | 13 | 13 | 13 | 14 | 17 | 20 | 23 | 25 | 23 | 20 | 17 | 15 |
| Lisboa | 15 | 15 | 15 | 16 | 17 | 18 | 19 | 20 | 20 | 19 | 18 | 17 |
| València | 14 | 13 | 14 | 15 | 17 | 21 | 24 | 26 | 24 | 21 | 18 | 15 |
| Màlaga | 16 | 15 | 15 | 16 | 17 | 20 | 22 | 23 | 22 | 20 | 18 | 16 |
| Nàpols | 15 | 14 | 14 | 15 | 18 | 22 | 25 | 27 | 25 | 22 | 19 | 16 |
| Atenes | 16 | 15 | 15 | 16 | 18 | 21 | 24 | 24 | 24 | 21 | 19 | 17 |
| Malta | 16 | 16 | 15 | 16 | 18 | 21 | 24 | 26 | 25 | 23 | 21 | 18 |

## Referències

* ↑ «European Climate». World Book. World Book, Inc. Arxivat de l'original el 2011-07-23. [Consulta: 15 febrer 2011].
* ↑ Seager, Richard «The Source of Europe's Mild Climate». American Scientist Online, 01-07-2006 [Consulta: 23 setembre 2008].
* ↑ A. V. Mehta and S. Yang «Precipitation climatology over Mediterranean Basin from ten years of TRMM measurements». Advances in Geosciences. Copernicus Publications, 17, 22-12-2008, pàg. 87–91. Arxivat de l'original el 2011-07-16. Bibcode: 2008AdG....17...87M [Consulta: 9 gener 2010]. Arxivat 2011-07-16 a Wayback Machine.
* ↑ Ed. Hatier. «Acid Rain in Europe». United Nations Environment Programme GRID Arendal, 1993. Arxivat de l'original el 2009-08-22. [Consulta: 31 gener 2010].
* ↑ «Valores Climatológicos Normales. Sevilla Aeropuerto». AEMET.
* ↑ «Pogoda.ru.net» (en rus).
* ↑ http://france.meteofrance.com/france/climat_france?CLIMAT_PORTLET.path=climatstationn%2F75114001%5BEnllaç+no+actiu%5D
* ↑ «Weather Information for Barcelona - World Meteorological Organization (UN)».
* ↑ «Valores Climatológicos Normales. Barcelona / Aeropuerto - Agencia Estatal de Meteorología».
* ↑ «Monthly Averages for Lisbon, Portugal». Instituto de Meteorologia. Arxivat de l'original el 2009-06-19. [Consulta: 16 juny 2009].
* ↑ «Weather Information for Málaga - World Meteorological Organization (UN)».
* ↑ «Valores Climatológicos Normales. Málaga / Aeropuerto - Agencia Estatal de Meteorología».
* ↑ http://www.weather2travel.com/climate-guides/poland/gdansk.php
* ↑ http://www.weather2travel.com/climate-guides/united-kingdom/brighton.php
* ↑ http://www.weather2travel.com/climate-guides/france/marseille.php
* ↑ http://www.weather2travel.com/climate-guides/spain/barcelona.php
* ↑ http://www.weather2travel.com/climate-guides/portugal/lisbon.php
* ↑ http://www.weather2travel.com/climate-guides/spain/valencia.php
* ↑ http://www.weather2travel.com/climate-guides/spain/costa-del-sol/malaga.php
* ↑ http://www.weather2travel.com/climate-guides/italy/neapolitan-riviera/naples.php
* ↑ http://www.weather2travel.com/climate-guides/greece/athens.php
* ↑ http://www.weather2travel.com/climate-guides/malta/valletta.php